Съобщение за план/програма:  Подробен устройствен план – Парцеларен план за линейни обекти на техническата инфраструктура в землищата на с. Ценово и с. Долна Студена, общ. Ценово 

СЪОБЩЕНИЕ 
по чл.8, ал.4 на Наредбата за условията и реда за извършване на ЕО
Внесеният от възложителя Община Ценово Подробен устройствен план – Парцеларен план /ПУП-ПП/ за линейни обекти на техническата инфраструктура: канализационна мрежа, помпени станции, довеждащи колектори, заустващ колектор и довеждащ водопровод до площадка на планирана пречиствателна станция за отпадъчни води /ПСОВ/ в проектен имот с идентификатор 78361.28.724 в землището на с. Ценово, попада в обхвата на т. 9.1 Подробни устройствени планове – парцеларни планове за елементите на техническата инфраструктура извън границите на урбанизираните територии от Приложение 2 към чл. 2, ал. 2, т. 1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. 
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-167-/1/-26.01.2021 г. 
